BFC Dynamo

BFC Dynamo, ook bekend as Berliner FC Dynamo en Dynamo Berlyn is 'n sokkerklub uit Berlyn, die hoofstad van Duitsland.

 Geskiedenis 
In 1953 is die klub SpVgg Dynamo Berlyn gestig as opvolger van SG Volkspolizei Berlyn, wat in 1949 gestig is. Die klub se naam is later verander na SV Dynamo Berlyn. In 1954 is die klub herstig as SC Dynamo Berlyn en later dieselfde jaar is die spelers van SG Dynamo Dresden na Berlyn oorgeplaas en by die klub geïntegreer. Op 15 Januarie 1966 het die sokkerafdeling onafhanklik geword as Berliner FC Dynamo. In 1990 is die klubnaam verander na FC Berlyn, maar sedert 3 Mei 1999 staan die klub weer bekend as Berliner FC Dynamo.

BFC Berlyn was die mees suksesvolle klub uit die DDR-Oberliga met tien opeenvolgende Oos-Duitse kampioenskappe tussen 1979 en 1988.

 Gemanupileerde sukses en die Koue Oorlog 
Die klub se belangrikste ondersteuner was Erich Mielke, hoof van die Oos-Duitse Stasi (die geheime polisie), en daar is van verskeie metodes gebruik gemaak om die uitslae van die span se wedstryde te bekook en sy dominansie van Oos-Duitse sokker te verseker.

Die tien titels wat die span agtereenvolgens gewen het was die direkte gevolg van partydige skeidsregters, onregverdige oorplasings van die beste spelers van ander spanne na BFC en ander onsportiewe metodes. Selfs lede van die regerende Politburo het hulleself nieamptelik uitgelaat teen die situasie. BFC was sonder twyfel die mees gehate span in Oos-Duitsland.

Een van Dynamo se spelers, Lutz Eigendorf, het in 1979 uit Oos-Duitsland na die Weste gevlug en aangesluit by 1. FC Kaiserslautern. Kort na sy oordrag na Eintracht Braunschweig in 1983 is hy dood aan beserings wat hy opgedoen het in 'n motorfietsongeluk. 'n Ondersoek deur joernaliste het later aan die lig gebring dat sy dood 'n sluipmoord deur die Stasi was. Hy kan dus as 'n slagoffer van die Koue Oorlog beskou word.

 Duitse hereniging 
Na die Duitse hereniging het die span sy naam verander om van sy negatiewe beeld weg te kom, maar in 1999 het die lede ten gunste van die terugneem van die ou naam gestem. In die 2001/02-seisoen het die klub net-net 'n dreigende bankrotskap oorleef. Die klub ding tans in die Oberliga Noordoos-Noord mee en is berug vir 'n  fascistiese element onder sy ondersteuners.

 Erelys 
 Oos-Duitse kampioen
 1979, 1980, 1981, 1982, 1983, 1984, 1985, 1986, 1987, 1988
 FDGB-Pokal
 1959, 1988, 1989
 Europese beker II
 Halfeindstryd 1972

 Onlangse ligaposisionering 
 1965-66	(I)	DDR-Oberliga		9de
 1966-67	(I)	DDR-Oberliga		13de
 1967-68	(II)	DDR-Liga, St. Noord	1ste
 1968-69	(I)	DDR-Oberliga		10de
 1969-70	(I)	DDR-Oberliga		6de
 1970-71	(I)	DDR-Oberliga		9de
 1971-72	(I)	DDR-Oberliga		2de
 1972-73	(I)	DDR-Oberliga		6de
 1973-74	(I)	DDR-Oberliga		6de
 1974-75	(I)	DDR-Oberliga		4de
 1975-76	(I)	DDR-Oberliga		2de
 1976-77	(I)	DDR-Oberliga		4de
 1977-78	(I)	DDR-Oberliga		3de
 1978-79	(I)	DDR-Oberliga		1ste
 1979-80	(I)	DDR-Oberliga		1ste
 1980-81	(I)	DDR-Oberliga		1ste
 1981-82	(I)	DDR-Oberliga		1ste
 1982-83	(I)	DDR-Oberliga		1ste
 1983-84	(I)	DDR-Oberliga		1ste
 1984-85	(I)	DDR-Oberliga		1ste
 1985-86	(I)	DDR-Oberliga		1ste 1986-87	(I)	DDR-Oberliga		1ste
 1987-88	(I)	DDR-Oberliga		1ste
 1988-89	(I)	DDR-Oberliga		2de
 1989-90	(I)	DDR-Oberliga		4de
 1990-91	(I)	NOFV-Oberliga Noordoos	11de 
 1991-92	(III)	Am.Oberliga Noordoos	1ste
 1992-93	(III)	Am.Oberliga Noordoos	4de
 1993-94	(III)	Am.Oberliga Noordoos	4de
 1994-95	(III)	Regionalliga Noordoos	11de
 1995-96	(III)	Regionalliga Noordoos	13de
 1996-97	(III)	Regionalliga Noordoos	13de
 1997-98	(III)	Regionalliga Noordoos	11de
 1998-99	(III)	Regionalliga Noordoos	8ste
 1999-00	(III)	Regionalliga Noordoos	17de
 2000-01	(IV)	Oberliga Noordoos-Noord	1ste
 2001-02	(IV)	Oberliga Noordoos-Noord	18de
 2002-03 (V)	Verbandsliga Berlyn	3de
 2003-04 (V)	Verbandsliga Berlyn	1ste
 2004-05	(IV)	Oberliga Noordoos-Noord	6de
 2005-06	(IV)	Oberliga Noordoos-Noord	6de
 2006-07	(IV)	Oberliga Noordoos-Noord

 Verwysings en toepaslike literatuur 
 Weinreich,Jens:  http://www.berlinonline.de/berliner-zeitung/archiv/.bin/dump.fcgi/2005/0324/sport/0005/index.html  Titel: Büttel an der Pfeife
 Leske, Hanns:  http://www.tagesspiegel.de/sport/archiv/22.03.2006/2424496.asp  Titel: Foul von höchster Stelle
 Gläser,Andreas:  Der BFC ist schuld am Mauerbau!  - Aufbau Taschenbuch Verlag, 2002 
 Leske,Hanns:  Erich Mielke, die Stasi und das runde Leder: Der Einfluß der SED und des Ministeriums für Staatssicherheit auf den Fußballsport in der DDR  - Die Werkstatt, 2004 
 Luther, Jörn;  BFC Dynamo – Der Meisterclub  - Das Neue Berlin, 2003 

 Eksterne skakels 
 Amptelike klubblad
 alle Spiele mit vielen Spielberichten
 Abseits Guide to German Soccer

 Oberliga Noordoos-Noord 2007/08-seisoen  
Berlin AK 07 | BFC Dynamo | Hertha BSC Berlyn II | BFC Preussen | Lichterfelder FC | Spandauer SV | Tennis Borussia Berlyn | Türkiyemspor Berlyn | SV Yeşilyurt Berlyn | Greifswalder SV 04 | Ludwigsfelder FC | TSG Neustrelitz | Germania Schöneiche | FC Hansa Rostock II | Torgelower SV Greif | FSV Optik Rathenow 

Berlyn
Kategorie:Sport in Berlyn